Ei, mingit eksortsismi pole vaja. Nagu edastab Francis Fukuyama, on Milton Friedman juba ise oma viga näinud ja tunnistanud (EPL Möte 12.10.2004). Kirik ei tohi ka ennast ühe poliitilise seisukoha poole kallutada, eelistada parem- või vasakpoolseid üksnes nende kuuluvuse järgi jne. Lihula sammast oleksin tõenäoselt ise ka õnnistanud, kui oleksin olnud kohalik õpetaja. Kõik säärased õnnistamised on hingehoidlikud talitused, mis toimuvad inimestele vastu tulles ja inimeste pärast. Pole tõsi, et kirik pressib ennast õnnistama - inimesed kutsuvad. Pole ka tõsi, et Lihula sammast ei tohtinud seepärast ära viia, et kirik suvatses selle ära pühitseda. Pole seda sakraalseks objektiks pühitsetud.